**Eva Sternheim-Peters** (født 25. mars 1925 i Paderborn i Tyskland; død 13. april 2020 i Berlin) var en tysk lærer, psykolog og forfatter.

Liv og virke
------------

### Annen verdenskrig

Etter sitt *abitur* fra *Staatliche Oberschule für Mädchen* i Paderborn var Eva Sternheim-Peters i perioden 1943–1944 med i en barnekohort (*Kinderhort*) ved Reichsarbeitsdienst og ved et folkekjøkken (*Volksküche*) tilknyttet Nationalsozialistische Volkswohlfahrt. Deretter ble hun student ved Friedrich-Schiller-Universität i Jena; planen var å studere germanistikk, historie og biologi. I årene 1944–1945 var hun i krigshjelpstjeneste (*Kriegshilfsdienst*) i Paderborn, og arbeidet da som trikkekonduktør frem til et bombeangrep la byen i ruiner. Deretter flyktet hun ut på landsbygda.

### Etterkrigstiden

I 1947 begynte hun på lærerstudier ved Det pedagogiske akademi (i det senere Bundeshaus) i Bonn. Hun tok den første lærereksamenen i 1949, og etter et studieopphold i Tübingen ble hun fra 1950 lærerinne ved en yrkesfagskole (*Oberschule*) i Hamburg. Fra 1952 til 1954 studerte hun psykologi ved universitetet i Hamburg. Hun fikk *Vordiplom* i 1954, og vendte deretter tilbake til lærerjobben. Med et stipend fra Victor Gollancz-stiftelsen fortsatte hun i 1960 psykologistudiene i Hamburg. Etter *Hauptdiplom* flyttet hun i 1963 til Berlin og virket som dosent i psykologi, pedagogikk, *Heilpädagogik* (en gren av spesialpedagogikken) og pedagogikkens historie ved Pestalozzi-Fröbel-Haus der. I 1973 fikk hun et læreoppdrag ved Fachhochschule Bielefeld. I Berlin-Frohnau arbeidet hun et år på en klinikk for barne- og ungdomspsykiatri. Hun skrev faglige vurderinger for ungdomsembeder[*klargjør*] og ungdomsrettshjelpen.

Fra 1977 til 1982 var hun vitenskapelig assistent ved Institutt for sosiologi ved Freie Universität Berlin. I denne perioden skrev hun en bok om sin ungdomstid i nasjonalsosialismens tid. Den ble publisert i 1987.

I 1968 giftet hun seg med maleren og forleggeren Arie Goral-Sternheim. Hun døde 13. april 2020 som følge av covid-19.

Verker
------

* *Die Zeit der großen Täuschungen. Mädchenleben im Faschismus.* Mit einem Nachwort von Arno Klönne, Bielefeld 1987, ISBN 978-3921680681. Weitere Auflagen. Ab der 5. und 6. Auflage: *Habe ich denn allein gejubelt? Eine Jugend im Nationalsozialismus*. Vorwort Jürgen Reulecke, Verlag Kramer, Berlin 2012. ISBN 978-3879563661. Wesentlich erweiterte Neuausgabe:
* *Habe ich denn allein gejubelt? Eine Jugend im Nationalsozialismus*. Vorwort Jürgen Reulecke, Europa Verlag, Berlin u. a. 2015, ISBN 978-3-95890-010-3.

Referanser
----------

1. ↑   trauer.tagesspiegel.de[Hentet fra Wikidata]
2. ↑  Todesanzeige auf trauer.tagesspiegel.de, erschienen und abgerufen am 26. April 2020
3. ↑  War sie denn die einzige? Der Tagesspiegel, lest 31. mai 2020

Eksterne lenker
---------------

* (de) Verk av og om Eva Sternheim-Peters i katalogen til det tyske nasjonalbiblioteket
* „In meiner Jugend gab es kein Auschwitz" (Westfälisches Volksblatt / Westfalen-Blatt, 21. mars 2013)
* „Ich bin nicht mitgelaufen, ich bin begeistert mitgestürmt" (Der Tagesspiegel, 30. april 2015)
* Nachruf. Der Tagesspiegel, 24. mai 2020.

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** LCCN **·** ISNI **·** SUDOC
 |